Politiet fandt i går hash på tre gæster på Fedtebrødet i Aalborg.

I nat klokken 23.30 ser en politiet en mand komme til stedet og gå derfra kort igen. Det giver mistanke om, at der er foregået hashhandel. Da man finder 1,5 gram hash på denne mand, vælger politiet at visitere gæsterne på Fedtebrødet. I uderserveringen finder de hash på to personer - den ene har et gram på sig og den anden har 0,75 gram. Betjentene går ind i baren, hvor man finder 5 gram hash på en tredje person og 7,34 gram såkaldt hittestof, der ligger på gulvet. Vagtchefen ved Nordjyllands Politi oplyser, at man ikke har sigtet restauranten for noget i forbindelse med fundet, men det kan sagtens få konsekvenser alligevel. - Bevillingen og restaurationen skal jo have et møde senere, og det har da ikke styrket deres position med sådan et fund som det her, siger Frank Liltorp.